[{"text_idx": "#000001", "text": "Kuidas saab a\u0308riprotsessidest kasu a\u0308rianalu\u0308u\u0308tik?"}, {"text_idx": "#000003", "text": "Analu\u0308u\u0308tik peab planeerima ka enda to\u0308o\u0308protsessi!"}, {"text_idx": "#000004", "text": "Kogemused erinevate to\u0308o\u0308vo\u0303tjatega na\u0308itavad, et tihtipeale suhtutakse analu\u0308u\u0308si kui millesegi triviaalsesse, mis ei no\u0303ua mingit to\u0303sist metoodikat, mille tegevusi ei pea ette planeerima ning selleks, et tellija vajadusi mo\u0303ista piisab mo\u0303nest koosolekust ning memost. Kahjuks lo\u0303ppeb kirjeldatud stsenaarium tihti sellega, et to\u0308o\u0308vo\u0303tja ei loo oma tegevusega tellijale va\u0308a\u0308rtust, mille tulemus pa\u0308a\u0308dib lo\u0303putute vaidlustega ning o\u0303nnetud on nii to\u0308o\u0308vo\u0303tja kui ka tellija."}, {"text_idx": "#000005", "text": "Kuidas mina sellist olukorda va\u0308ldin? Mul on iga analu\u0308u\u0308siprojekti jaoks paika pandud u\u0308ldine to\u0308o\u0308protsess, mida la\u0308bides saan mitmeid olulisi riske maandada:"}, {"text_idx": "#000006", "text": "no\u0303uete kogumise ja haldamise etapp,\nno\u0303uete analu\u0308u\u0308simise, disainimise ja kinnitamise etapp,"}, {"text_idx": "#000007", "text": "Enne iga projekti algust mo\u0303testan ma enda jaoks la\u0308bi, mis on antud projekti eesma\u0308rk ja millist kliendi vajadust/probleemi sellega lahendatatakse. Kui mulle on arusaamatu eesma\u0308rk vo\u0303i kliendi vajadus, siis see on esimene asi, mida kliendiga ta\u0308psustan;\nKui kliendi vajadus on teada, mo\u0303tlen la\u0308bi, millised tulemid ko\u0303ige paremini seda vajadust rahuldavad. Analu\u0308u\u0308siprojektides ta\u0308hendab see seda, et panen paika, millise detailsusega spetsifikatsioon peab tekkima. Kui mul endal on olemas ettekujutus tulemitest, siis tutvustan seda ka kliendile, et koos temaga valideerida, kas olen asjast o\u0303igesti aru saanud;\nKui tulemid on teada ja kliendiga koosko\u0303lastatud, siis panen paika, millist tu\u0308u\u0308pi tegevusi pean la\u0308bima, et neid tulemeid saavutada;\nKui tegevused on paigas, siis mo\u0303testan la\u0308bi, milliseid osapooli on vaja milliste tegevuste puhul kaasata. Selleks, et osapoolte kaasamine oleks tulemuslik, on oluline enne ta\u0308psustada iga osapoole ootused."}, {"text_idx": "#000008", "text": "Lisaks nimetatud u\u0308ldisele analu\u0308u\u0308si planeerimise protsessile on vaja kliendiga kokku leppida ka see, kuhu analu\u0308u\u0308si ka\u0308igus kogutud info talletatakse, kes, kuidas, millal ja milliste tegevustega analu\u0308u\u0308siprotsessi panustavad."}, {"text_idx": "#000009", "text": "No\u0303uete kogumise ja haldamise to\u0308o\u0308protsess"}, {"text_idx": "#000010", "text": "Selles protsessis on ko\u0303ige olulisem enda jaoks la\u0308bi mo\u0303testada:"}, {"text_idx": "#000011", "text": "Mis info on juba olemas ning mis vajab ta\u0308iendavalt kogumist?\nKes annab ta\u0308iendavat infot ning kuidas on seda seotud osapoolelt ko\u0303ige otstarbekam ka\u0308tte saada. Analu\u0308u\u0308tik peab oskama va\u0308a\u0308rtustada ka teiste osapoolte ajalist ressurssi ning leidma vo\u0303imalikult efektiivsed info kogumise viisid!\nKellega ja kuidas valideeritakse, kas kogutud info on aja- ja asjakohane?\nKuidas tagada erineva taseme (a\u0308rino\u0303uded vs tehnilised taskid/no\u0303uded) no\u0303uete ja\u0308lgitavus (traceability)?"}, {"text_idx": "#000012", "text": "No\u0303uete analu\u0308u\u0308simise, disainimise ja kinnitamise to\u0308o\u0308protsess"}, {"text_idx": "#000013", "text": "Kui nu\u0308u\u0308d tellijaga on peetud mitmeid intervjuusid, to\u0308o\u0308tubasid vo\u0303i to\u0308o\u0308tatud la\u0308bi kuhjade viisi dokumentatsiooni, siis on analu\u0308u\u0308tiku u\u0308lesanne kogutud informatsioon enda jaoks loogiliseks tervikuks seostada. Ega ilmaasjata ro\u0303hutata, et analu\u0308u\u0308tiku u\u0308ks vo\u0303tmekompetentse on suure pildi na\u0308gemise vo\u0303imekus :). Suur pilt saab tekkida la\u0308bi kogutud no\u0303uete su\u0308nteesimise vo\u0303i analu\u0308u\u0308simise."}, {"text_idx": "#000014", "text": "Su\u0308nteesi tulemusena disainitakse koosto\u0308o\u0308s tellijaga no\u0303ue, mis vajab kindlasti enne realiseerimist ka kliendi kinnitust. Siin on ja\u0308llegi va\u0308ga lihtne viis \u201cvisata\u201d kliendile ette spetsifikatsioon ja paluda kinnitust, kuid paraku ei vii selline tegevus alati soovitud tulemini. Mina olen ta\u0308heldanud, et vahel tasub no\u0303uete kinnitamisse rohkem panustada ning selgitada kliendile na\u0308iteks koosoleku ka\u0308igus lahti see loogika, kuidas ja mida on kirja pandud ning mida klient ta\u0308psemalt kinnitama peab."}, {"text_idx": "#000015", "text": "A\u0308riprotsessid on u\u0308ks paljudest metoodikatest, mis aitavad kliendi no\u0303udeid teatud nurga alt visualiseerida. Mina kasutan a\u0308riprotsesside mudeleid va\u0308ga tihti selleks, et enda arusaama tagasi peegeldada. Sisuliselt valideerin la\u0308bi a\u0308riprotsesside AS-IS mudelite, kas ma olen o\u0303igesti aru saanud kliendi to\u0308o\u0308st ning selle raames tekkivatest probleemidest. See annab kindluse, et kliendi juurprobleemid on tuvastatud ning minnakse o\u0303iget asja lahendama."}, {"text_idx": "#000016", "text": "Lahenduste disainimise u\u0308ks eeldusi on see, et a\u0308rianalu\u0308u\u0308tikul on tekkinud va\u0308ga hea arusaam, kliendi vajadustest ning ootustest. Ja\u0308llegi olen kogenud, et ettevo\u0303tte/asutuse olemasolevate a\u0308riprotsesside kaardistuse (AS-IS olukorra) analu\u0308u\u0308simine annab a\u0308rianalu\u0308u\u0308tikule va\u0308a\u0308rtusliku teadmise kliendi vajaduste kohta ning suuna, mida oleks vaja kliendi to\u0308o\u0308protsessides tulevikus parandada ning kuidas neid vo\u0303imalikult optimaalseks disainida."}, {"text_idx": "#000017", "text": "Samuti vo\u0303imaldavad hetke- ja tulevikuolukorra a\u0308riprotsesside mudelid hinnata, kui suur vo\u0303it on loodaval lahendusel. Na\u0308iteks on vo\u0303imalik la\u0308bi protsesside simulatsiooni hinnata, kui palju on tulevikuprotsess hinnanguliselt efektiivsem (st. kui palju kiirem ta on, kui palju ressurssi sa\u0308a\u0308stetakse jne). See teadmine on omakorda oluline sisend loodava lahenduse tasuvusanalu\u0308u\u0308si, mille ka\u0308igus vo\u0303iks tekkida arusaam, kas loodava lahenduse na\u0308ol tehtav investeering on tasuv."}, {"text_idx": "#000018", "text": "Koosto\u0308o\u0308s IT koolitusega olen la\u0308bi viimas a\u0308riprotsesside kirjaoskuse teemalist koolitust, millele on oodatud osalema ko\u0303ik a\u0308rianalu\u0308u\u0308tikud, kes tahavad saada oma to\u0308o\u0308riistakohvrisse juurde u\u0308he olulise metoodika rakendamise oskust \u2013 "}, {"text_idx": "#000019", "text": "Kui sind ko\u0303netavad teemad, mida oma blogis kajastan, siis vo\u0303ta minuga julgelt u\u0308hendust!"}, {"text_idx": "#000020", "text": "Ettevo\u0303tte va\u0308a\u0308rtusahel \u2013 mis see on ja miks see oluline on?"}, {"text_idx": "#000021", "text": "Vo\u0303ibolla olete kuulnud, et majandusteadlane Michael Porter jagas oma va\u0308a\u0308rtusahela (value chain) mudeli ja\u0308rgi ettevo\u0303tte a\u0308riprotsessid po\u0303hi- ja tugiprotsessideks. Enne kui postitusega ja\u0308tkan, oleks ilmselt mo\u0303istlik defineerida va\u0308a\u0308rtusahela mo\u0303iste. Va\u0308a\u0308rtusahel on rida selliseid tegevusi, mida ettevo\u0303tted teevad selleks, et luua toodet vo\u0303i pakkuda teenust. Va\u0308a\u0308rtusahelasse kuuluvate tegevuste la\u0308bimisel peab tekkima kliendile va\u0308a\u0308rtus (allikas \u2013 "}, {"text_idx": "#000022", "text": "Joonis 1. Porteri va\u0308a\u0308rtusahela mudel"}, {"text_idx": "#000023", "text": "Joonisel 1 on toodud Porteri poolt va\u0308lja pakutud va\u0308a\u0308rtusahela mudel, mille ja\u0308rgi saab ettevo\u0303tte erinevad protsessid jagada po\u0303hi- (primary activities) ja tugitegevusteks (support activities). Po\u0303hitegevused on siis sellised, mille la\u0308bimine tekitabki lo\u0303ppkliendile va\u0308a\u0308rtust ning tugitegevused on vajalikud selleks, et po\u0303hitegevusi saaks edukalt ja vo\u0303imalikult optimaalselt la\u0308bida."}, {"text_idx": "#000024", "text": "Porteri va\u0308a\u0308rtusahela mudeli ja\u0308rgi on po\u0303hitegevused ja\u0308rgnevad:"}, {"text_idx": "#000026", "text": "Joonisel 1 va\u0308lja toodud tugiprotsessid tagavad no\u0308 raamistiku, mille najal ettevo\u0303ttel on vo\u0303imalik oma po\u0303hiprotsesse mugavalt la\u0308bida. Nt inimressurssidega seotud protsessid (human resource management) tagavad, et po\u0303hiprotsessi sammude jaoks oleksid vajalikul hetkel olemas vajaliku kompetentsiga inimesed. Hankimise protsessid (procurement) tagavad, et toote valmistamiseks oleks vajalikul hetkel olemas vajalik toormaterjal. Tehnoloogia arendamisega (technology development) seotud protsessid tagavad toote innovatsiooni ning selle, et toote po\u0303hiprotsess oleks vo\u0303imalikult efektiivne ja o\u0303igetes kohtades automatiseeritud. Muud operatiivsed portsessid (firm infrastructure) tagavad, et ettevo\u0303ttes oleks no\u0303utekohane raamatupidamine, o\u0303iguslik asjaajamine ning muud administratiivsed tegevused."}, {"text_idx": "#000027", "text": "Porteri va\u0308a\u0308rtusahela mudel on va\u0308ga hea u\u0308levaatlik mudel, mis grupeerib va\u0308a\u0308rtusloomest la\u0308htuvalt ettevo\u0303tte a\u0308riprotsessid po\u0303hi- ja tugiprotsessideks. Mainitud mudeliga on ainult u\u0308ks pisike probleem \u2013 nimelt on see mudel pigem tootmisettevo\u0303tte spetsiifiline ning ei kajasta minu hinnangul ha\u0308sti IT teenuseid pakkuvate ettevo\u0303tet po\u0303hiprotsesse. IT teenuste puhul ei esine sissetuleva ja va\u0308ljamineva logistika po\u0303hiprotsesse, kuna fu\u0308u\u0308siliselt mingid materjalid ja tooted ei liigu ning tooteid ei ole vaja ladustada. IT teenuste puhul on tegemist pigem no\u0303udlusele vastava teenuse o\u0303igeaegse pakkumisega ja seega on va\u0308ga olulisel kohal vo\u0303imalikult varajases etapis no\u0303udluse tuvastamine."}, {"text_idx": "#000028", "text": "Joonis 2. IT teenuste va\u0308a\u0308rtusahel ( allikas \u2013 "}, {"text_idx": "#000029", "text": "OpenGroup on va\u0308lja pakkunud Porteri va\u0308a\u0308rtusahela analoogial oma to\u0303lgenduse IT teenuste va\u0308a\u0308rtusahelast. Selle ja\u0308rgi on va\u0308a\u0308rtusahela po\u0303hitegevused:"}, {"text_idx": "#000031", "text": "Kuidas on ettevo\u0303tte protsessid seotud selle va\u0308a\u0308rtusahelaga?"}, {"text_idx": "#000032", "text": "Nagu eelnevatest va\u0308a\u0308rtusahela mudelitest na\u0308gime, siis on va\u0308a\u0308rtusahel oma olemuselt ettevo\u0303tte a\u0308riprotsesside grupeeritud kogum. Mainitud grupeering on tehtud la\u0308htuvalt sellest, milline on ettevo\u0303tte strateegia ning millist va\u0308a\u0308rtust ta loodab oma teenuse/tootega pakkuda. Seega vo\u0303iks o\u0308elda, et va\u0308a\u0308rtusahel on justkui korrastatud suur pilt ko\u0303ikidest erinevatest ettevo\u0303tte a\u0308riprotsessidest, milles on la\u0308bi po\u0303hiprotsesside defineerimise ro\u0303hutatud ettevo\u0303ttele eriti olulised a\u0308riprotsesside grupid."}, {"text_idx": "#000033", "text": "Samuti saime teada, et po\u0303hiprotsessid on ettevo\u0303tte a\u0308riprotsessid, mis loovad sellist va\u0308a\u0308rtust, mille eest klient on no\u0303us maksma ning millest tuleb ka suur osa ettevo\u0303tte ka\u0308ibest. Seega on igale ettevo\u0303ttele va\u0308ga oluline teada ta\u0308pselt, kuidas tema po\u0303hiprotsessid toimivad ning kuidas neid veelgi paremaks/ efektiivsemaks/ kiiremaks saada. Siin tulevadki ma\u0308ngu a\u0308riprotsesside kaardistamine ja optimeerimine! Kui po\u0303hiprotsessid on kaardistatud ning piisaval ma\u0308a\u0308ral optimeeritud, siis on kindlasti oluline ta\u0308helepanu po\u0308o\u0308rata ka ettevo\u0303tte tugiprotsessidele, sest on ju nende u\u0308lesanne omakorda aidata kaasa po\u0303hiprotsesside efektiivsele la\u0308biviimisele. Kindlasti tekib siin paljudel kiusatus a\u0308riprotsesside kaardistus pooleli ja\u0308tta, kuna tegemist on ju ainult tugiprotsessidega. Siinkohal va\u0308ike meeldetuletus, et ebaefektiivsed tugiprotsessid takistavad omakorda po\u0303hiprotsesside efektiivset la\u0308bimist!"}, {"text_idx": "#000034", "text": "Kokkuvo\u0303ttev tegevuskava vo\u0303iks olla ja\u0308rgnev \u2013 kui olete oma ettevo\u0303tte va\u0308a\u0308rtusahela paika pannud, siis esimese asjana oleks vaja kaardistada ko\u0303ik ettevo\u0303tte po\u0303hiprotsessid ning proovida neid optimeerida. Seeja\u0308rel kaardistada ko\u0303ik ettevo\u0303tte tugiprotsessid ning proovida ka neid optimeerida. Ja nagu a\u0308riprotsesside halduses tavaks, siis u\u0308kski kaardistus ega optimeerimine ei ole u\u0308hekordne tegevus \u2013 teatud aja tagant on mo\u0303istlik kasutuses olevad to\u0308o\u0308protsessid taas u\u0308le vaadata ning otsida uusi optimeerimisvo\u0303imalusi!"}, {"text_idx": "#000035", "text": "Kui sind ko\u0303netavad teemad, mida oma blogis kajastan vo\u0303i vajad abi oma ettevo\u0303tte a\u0308riprotsesside kaardistamisel, siis vo\u0303ta minuga julgelt u\u0308hendust!"}, {"text_idx": "#000036", "text": "Juurpo\u0303hjuse analu\u0308u\u0308s II \u2013 miks klient ei saa seda, mida tal vaja on?"}, {"text_idx": "#000037", "text": "Lubasin eraldi blogipostituses ja\u0308tktata enda koostatud Ishikawa diagrammi lahti kirjutamist. Seekord ka\u0308sitlen siis metoodika ja meeskonnaga seotud juurpo\u0303hjuseid."}, {"text_idx": "#000038", "text": "Vikipeedia definitsiooni ja\u0308rgi on metoodika (inglise keeles methodology) korrastatud la\u0308henemine suuremale tegevusele. Metoodika jaotab protsessi va\u0308ikemateks osadeks, pu\u0308stitab osadele eesma\u0308rgid ning vo\u0303ib na\u0308idata a\u0308ra meetodid nende eesma\u0308rkide saavutamiseks "}, {"text_idx": "#000039", "text": "Minu jaoks ta\u0308hendab metoodika arusaama, kuidas ma konkreetseid metoodeid/to\u0308o\u0308vo\u0303tteid rakendades konkreetse eesma\u0308rgini jo\u0303uan. Ehk siis u\u0308helt poolt peab olema va\u0308ga selge arusaam, mis on eesma\u0308rk. Teiselt poolt peab olema teadmine, milliseid konkreetseid tegevusi/meetodeid, millises ja\u0308rjekorras selle eesma\u0308rgini jo\u0303udmiseks rakendatatakse. Tundub ju lihtne ja loogiline? Tegelikkuses on kahjuks misiganes metoodilised ma\u0308rkso\u0303nad tarkvara arendusprojektides tihti ainult so\u0303nako\u0303lksud. Puudub tegelik arusaam, mis on nende so\u0303nade taga."}, {"text_idx": "#000040", "text": "Projektijuhtimise meetoodikaid on va\u0308ga palju erinevaid ning neid ma siin ko\u0303iki u\u0308kshaaval tutvustama ei hakka. Minu ta\u0308helepanek on seotud sellega, et va\u0308ga palju viidatakse tarkvara arendusprojektides mingile metoodikale ilma lahti mo\u0303testamata, mida see ta\u0308hendab, kuidas seda rakendada ja kas seda antud kontekstis u\u0308ldse rakendada on vo\u0303imalik."}, {"text_idx": "#000041", "text": "Lo\u0303puks ei ole vahet, millist metoodikat kasutatakse, oluline on projekt etteantud piirangute raames vo\u0303imalikult edukalt a\u0308ra teha. Kui projekti realiseerimiseks on va\u0308ga pingeline ajaperiood, kindel skoop ja eelarve, siis peab olema nagu kellava\u0308rk selge, kes mida ja millal teeb. Sellisel juhul ei saa lubada endale agiilsuse sildi all planeerimatust ja metoodika ning vajalike oskuste puudumist."}, {"text_idx": "#000042", "text": "Millest siis kliendi vaatest vajaka ja\u0308a\u0308b? Suurel osal juhtudest ja\u0308a\u0308b vajaka planeerimise oskusest. Ehk siis mo\u0303tteviisist, milliseid tegevusi millises vahemikus on vaja teha selleks, et me mingi etapi lo\u0303puks vajalikud eesma\u0308rgid ta\u0308idetud saaks. Sellise plaani olemasolu on vajalik ka kliendi ootuste juhtimiseks \u2013 et oleks arusaam, millal peab olema klient valmis midagi u\u0308le vaatama vo\u0303i testima."}, {"text_idx": "#000043", "text": "Teine oluline tegevus, mis tihti tegemata ja\u0308etakse on arendustiimi sees rollide vastutuste ja koosto\u0308o\u0308 korralduse kokku leppimine. Kui seda paika ei panda, siis to\u0308o\u0308 tegijad ei tea, mis nendelt oodatakse ja kuhu \u201cmaani\u201d peavad nemad panustama. Rollide paikapanemine ja la\u0308bira\u0308a\u0308kimine peab toimuma koosto\u0308o\u0308s kliendiga! Siis on ka tema ootused rollide to\u0308o\u0308u\u0308lesannetele juhitud."}, {"text_idx": "#000044", "text": "Projektis vajaliku kommunikatsiooni tagamine on samuti u\u0308ks osa projektijuhtimise metoodikast. Eeldatatakse, et meeskonna sees teineteisega suhtlemine ja info vahetamine on elementaarne ning iga meeskonna liige saab sellega edukalt hakkama. Kuna inimtu\u0308u\u0308bid on erinevad, siis paraku see ko\u0303igile nii elementaarne ei ole. Siin on ja\u0308llegi projektijuhi vastutus aidata sellised juhtusid lahendada! Ja kommunikatsiooni all ei mo\u0303tle ma ainult silmast-silma suhtlemist, vaid misiganes infovahetuse viisi."}, {"text_idx": "#000045", "text": "Ma ise olen valdavalt olnud erinevatest analu\u0308u\u0308tiku rollides, seega on analu\u0308u\u0308si metoodika mulle va\u0308ga su\u0308damela\u0308hedane teema. Nagu nimetuski viitab on analu\u0308u\u0308tiku to\u0308o\u0308 olemus mingi info la\u0308bi analu\u0308u\u0308simine ning selle la\u0308bi kliendi vajaduste parem mo\u0303istmine. Tihti on la\u0308bito\u0308o\u0308tamist vajavat infot palju ja seda on vaja veel ta\u0308iendavalt juurde koguda, et tekiks arusaam, mida kliendil pa\u0308riselt vajab. Selleks, et mingi infokild ei ja\u0308a\u0308ks kahe silma vahele, on vaja va\u0308ga konkreetset ja su\u0308steemset plaani. Vaja on la\u0308bi mo\u0303elda, millist infot on vaja koguda, kuidas seda vo\u0303imalikult optimaalselt teha ning milliste meetoditega seda analu\u0308u\u0308sida."}, {"text_idx": "#000046", "text": "Kurvaks teeb see, et va\u0308ga sageli tarkvaraarendusprojektides analu\u0308u\u0308tikutel selline plaan/metoodika puudub ning ro\u0308o\u0308pra\u0308heldakse u\u0308hel ja teisel rindel. Pole ime, et midagi ja\u0308a\u0308b kahe silma vahele ja analu\u0308u\u0308tikul on enda kaitseks vaid o\u0308elda \u201cAga ma ei saanud aru, et teil selline vajadus on!\u201d. Analu\u0308u\u0308tiku peamine u\u0308lesanne on aru saada, mis on kliendi vajadus! Kui seda arusaama ei teki, siis tuleks peeglisse vaadata ja endalt ku\u0308sida:"}, {"text_idx": "#000048", "text": "Teine ta\u0308helepanek, mida olen ma\u0308rganud on see, et kogutakse ku\u0308ll seotud osapooltelt vajalik info a\u0308ra, mis vormistatakse memodeks ning sellega justkui analu\u0308u\u0308s lo\u0303ppeb. Kallid analu\u0308u\u0308tikud, tahaksin teile meelde tuletada, et analu\u0308u\u0308tiku rolli nimetus on meelega analu\u0308u\u0308tik ja hoopis mitte referent! Info kogumine on alles esimene osa analu\u0308u\u0308sist. Ko\u0303ige olulisem osa on kogutud info analu\u0308u\u0308simine/su\u0308nteesimine ning selle pinnalt koosto\u0308o\u0308s meeskonnaga kliendile vajaliku lahenduse va\u0308lja pakkumine."}, {"text_idx": "#000049", "text": "Analu\u0308u\u0308tik peab suutma mo\u0303ista kliendi probleemi ja to\u0308o\u0308protsesse. Kogutud info pealt suurt pilt na\u0308ha ning koosto\u0308o\u0308s tehnilise meeskonnaga va\u0308lja pakkuda lahendusi kliendi probleemi lahendamiseks. Kui ta seda ei suuda, siis puudub analu\u0308u\u0308tikul antud projektis/teenuses va\u0308a\u0308rtuspakkumine!"}, {"text_idx": "#000050", "text": "Meeskonna puhul on vo\u0303tmeta\u0308htsusega kolm faktorit \u2013 oskused, kogemused ja tahe ehk motivatsioon. Ideaalses tarkvaraarenduse meeskonnas on ko\u0303ikidel rollidel need kolm faktorit esindatud. Ehk rollil on olemas oskused vajalikke metoodikaid rakendada, ta on seda saanud varasemalt praktiseerida ning tal on tahe klienti aidata."}, {"text_idx": "#000051", "text": "Nagu me juba teame, siis kahjuks ei ela me ideaalses maailmas ning teenust pakkuva meeskonna puhul ja\u0308a\u0308b tihti vajaka u\u0308ks kolmest faktorist. Ilmselt oleme ko\u0303ik omal nahal tunda saanud seda, et riigihangetes vo\u0303ib paberile va\u0308ga ilusad CV-d kokku kirjutada. Aga kui tegelik to\u0308o\u0308 pihta hakkab, siis ja\u0308a\u0308b justkui midagi vajaka."}, {"text_idx": "#000052", "text": "Kui vajaka ja\u0308a\u0308b oskustest konkreetseid metoodikaid, to\u0308o\u0308vo\u0303tteid rakendada, siis tehakse to\u0308o\u0308d va\u0308ga ebaefektiivselt. Suure to\u0303ena\u0308osusega tekivad raskused projekti etteantud ressursside raames a\u0308ra teha."}, {"text_idx": "#000053", "text": "Kui vajaka ja\u0308a\u0308b eelnevast kogemusest, siis suure to\u0303ena\u0308osusega ei osata mo\u0303elda lahenduse suure pildi peale, misto\u0303ttu ei osata ka teatud riske/ohukohti ette na\u0308ha. See seab samuti ohtu projekti realiseerimise vo\u0303imalikkuse etteantud ressursside raames."}, {"text_idx": "#000054", "text": "Kui vajaka ja\u0308a\u0308b tahtest klienti mo\u0303ista, siis tekib lahendus, mida kliendile tegelikult vaja ei olnud. Sellisel juhul tehakse lihtsalt midagi a\u0308ra ning pa\u0308rast vaidluste ka\u0308igus tuuakse va\u0308lja argument \u201cAga te ei o\u0308elnud, et teil selline vajadus on\u201d."}, {"text_idx": "#000055", "text": "Ma olen ta\u0308naseks 10 aastat aktiivsemalt olnud seotud tarkvara arendusprotsessidega nii teenuse tellija kui ka pakkuja poolel, seega mo\u0303tlesin vahelduseks sellest kirjutada. Ta\u0308psemalt oli mo\u0303te peegeldada minu ta\u0308helepanekuid selle kohta, miks klient tihti ikkagi ei saa tarkavaraarenduse projektidest seda, mida ta vajab. Oma ta\u0308helepanekuid plaanin teile tutvustada la\u0308bi Ishikawa vo\u0303i po\u0303hjus-tagaja\u0308rg diagrammi."}, {"text_idx": "#000056", "text": "\u201cKalasaba diagrammi (inglise k fishbone diagramm) tuntakse ka po\u0303hjus-tagaja\u0308rg diagrammi nime all vo\u0303i siis selle looja Kaoru Ishikawa ja\u0308rgi Ishikawa diagrammi nime all. Antud diagrammi kasutatakse probleemi algpo\u0303hjuse va\u0308ljaselgitamiseks. Algpo\u0303hjuseni jo\u0303udmiseks peab diagrammi joonistamise ka\u0308igus la\u0308bi mo\u0303tlema ko\u0303ik tegurid, mis selle probleemi esile vo\u0303isid kutsuda.\u201d "}, {"text_idx": "#000057", "text": "Minu poolt koostatud Ishikawa diagrammi (Joonis 1) probleemiks on ku\u0308simus \u201cMiks klient ei saa seda, mis tal vaja on?\u201d ning selle probleemi algpo\u0303hjuseid analu\u0308u\u0308sides olen tuginenud enda ta\u0308helepanekutele tarkavaraarenduse projektidest. Minu joonise algpo\u0303hjuste grupid on kohandatud vastavalt minu ta\u0308helepanekutele. Tavapa\u0308raselt vo\u0303ite internetist leida Ishikawa diagramme, milles on algpo\u0303hjused grupeeritud 6 suuremasse gruppi."}, {"text_idx": "#000058", "text": "Joonis 1. Ishikawa diagrammil visualiseeritud algpo\u0303hjused"}, {"text_idx": "#000059", "text": "Joonisel viidatud algpo\u0303hjuste gruppe kirjutan lahti mitmes ja\u0308rjestikusest blogipostituses. Plaanisin ku\u0308ll seda teha u\u0308he postitusega aga te poleks viitsinud seda siis lo\u0303puni lugeda \ud83d\ude42 Antud postituses tuleb siis juttu tehnoloogiast ja andmetest."}, {"text_idx": "#000060", "text": "Tehnoloogia on va\u0308ga vo\u0303imas vahend, misiganes to\u0308o\u0308protsesside efektiivistamiseks vo\u0303i automatiseerimiseks. Aga seda peab oskama rakendada o\u0303igel kujul o\u0303igetes kohtades! Mida ma selle all mo\u0303tlen? Tehnoloogiat ei ole vaja rakendada lihtsalt sellepa\u0308rast, et see on uus kuum trend vo\u0303i et keegi teine kusagil seda teeb. See toob kliendile kasu ikkagi siis ja ainult siis kui see haakub antud kliendi to\u0308o\u0308protsessidega. Tehnoloogia rakendamise/juurutamisega seoses on minu algpo\u0303hjuste ta\u0308helepanekud olnud ja\u0308rgnevad:"}, {"text_idx": "#000061", "text": "Tarkvaraarenduse projektides po\u0308o\u0308ratakse tihti liiga va\u0308he ta\u0308helepanu arhitektuuri la\u0308bimo\u0303tlemisele ja paika panemisele. Ja siin on oluline arhitektuur mitte abstraksel tasandil, vaid juba seoses a\u0308riarhitektuuriga ja to\u0308o\u0308protsessidega.\nTihti on arhitektuur planeeritud nii, et see ei haaku kliendi to\u0308o\u0308protsessidega. See viitab sellele, et tehnoloogiline vaade ei ole koosko\u0303las a\u0308riliste vajadustega ning seda on planeeritud a\u0308rilistest vajadustest isoleerituna.\nU\u0308ks peamine ootus arhitektidele on see, et nad on kursis erinevate tehnoloogiliste vo\u0303imalustega ning oskavad neid sobitada a\u0308rilistest vajadustest la\u0308htuvalt ka arhitektuuri. Selle tegemine eeldab arhitektilt oskust ja tahet mo\u0303ista a\u0308rilisi vajadusi. Tundub elementaarne aga sellist oskust kohtab kahjuks va\u0308he! Ma olen mainitud 10 aastase perioodi jooksul kohanud ainult kahte sellist arhitekti, kes seda on suutnud ha\u0308sti teha."}, {"text_idx": "#000062", "text": "Va\u0308ga hea viis to\u0308o\u0308protsesside efektiivistamiseks on elimineerida to\u0308o\u0308protsessidest kasutaja sellised manuaalsed tegevused, millega saab va\u0308ga edukalt hakkama masin/tehnoloogia. Andmete liigutamine u\u0308hest allikast teise, andmete kokku kombineerimine ja omavaheline rikastamine on na\u0308ited sellistest tegevustest, mida saab misiganes to\u0308o\u0308protsessides teha va\u0308ga edukalt tehnoloogia kaasabil. Andmetega seoses on minu algpo\u0303hjuste ta\u0308helepanekud olnud ja\u0308rgnevad:"}, {"text_idx": "#000063", "text": "Tarkvaraarenduse projektides po\u0308o\u0308ratakse u\u0308ldiselt va\u0308ga va\u0308he ta\u0308helepanu andmetele ja justnimelt sellele poolele, kuidas kusagil kogutavad andmed saavad sa\u0308a\u0308sta mo\u0303nes teises to\u0308o\u0308protsessis osalevate inimeste to\u0308o\u0308aega ning millist kasu/va\u0308a\u0308rtust andmed konkreetsele to\u0308o\u0308protsessile annavad.\nKuna ei tajuta andmete va\u0308a\u0308rtus to\u0308o\u0308protsesside efektiivistamisel, siis tihti ei planeerita ka tarkvaraarenduse projektidesse andmete analu\u0308u\u0308simisega seotud tegevusi. Uute IT su\u0308steemide arendamisel ja\u0308a\u0308b vajaka andmete analu\u0308u\u0308si vaade \u2013 ei analu\u0308u\u0308sita, mis andmeid mingi to\u0308o\u0308protsess vajab, mis kujul ta neid andmeid vajab, millistest allikatest need andmed saadakse jne.\nVa\u0308ga tavapa\u0308rane on see, et arendustele eelnevates a\u0308ri- vo\u0303i eelanalu\u0308u\u0308sides reastatakse terve hulk erinevaid liidetusi teiste su\u0308steemidega, mida on vaja projektis realiseerida, ilma endale selgeks tegemata, kas antud allikad sisaldavad ikkagi neid andmeid, mida to\u0308o\u0308protsessides on vaja."}, {"text_idx": "#000064", "text": "Minu joonistatud Ishikawa diagrammilt saate juba ma\u0308rkso\u0303nade na\u0308ol vihjeid, millistele algpo\u0303hjustele oma ja\u0308rgmistes blogipostitustes keskendun. Senikaua aga proovige ise ka mo\u0303ne probleemi kohta koostada Ishikawa diagrammi \ud83d\ude42"}, {"text_idx": "#000065", "text": "NB! Ishikawa diagramm on va\u0308ga hea to\u0308o\u0308vahend misiganes muudes to\u0308o\u0308protsessides esinevate probleemide algpo\u0303hjuste va\u0308ljaselgitamiseks!"}, {"text_idx": "#000066", "text": "Miks on oluline kaasata ko\u0303iki seotud osapooli a\u0308riprotsesside kaardistamisse?"}, {"text_idx": "#000067", "text": "People change management is a core essential of successful BPM, and an area that must be focused upon throughout the entire BPM activity"}, {"text_idx": "#000068", "text": "Va\u0308ga tihti puutun kokku sellega, et a\u0308riprotsesse kaardistatakse isolatsioonis st. ei kaasata ko\u0303iki antud a\u0308riprotsessiga seotud osapooli ning teatud tegevuste modelleerimiseks eeldatakse, et midagi toimib just nii. Analu\u0308u\u0308tikute seas on va\u0308ga levinud ja\u0308rgnev u\u0308tlus \u2013 \u201cEeldamine on ko\u0303igi arusaamatuste ema\u201d. See u\u0308tlus kehtib va\u0308ga ha\u0308sti ka a\u0308riprotsesside kaardistamise kohta. Antud postituses toon va\u0308lja po\u0303hilised argumendid selle kohta, miks on oluline a\u0308riprotsesside kaardistamisel kaasata seotud osapooli."}, {"text_idx": "#000069", "text": "Kaasamine on vajalik selleks, et inimesi \u201cpardale\u201d saada"}, {"text_idx": "#000070", "text": "A\u0308riprotsesside kaardistamise algatused/projektid vo\u0303ivad tuua ettevo\u0303ttes/asutuses kaasa va\u0308ga suurt vastuseisu. Ja seda sellepa\u0308rast, et to\u0308o\u0308tajad ei saa aru, miks seda kaardistust vaja on ja kuidas see hakkab nende tuleviku to\u0308o\u0308u\u0308lesandeid mo\u0303jutama. Teadmatus omakorda tekitab inimestes alateadlikke hirme ning selle pinnalt tekibki vastuseis."}, {"text_idx": "#000071", "text": "Siin on esimeseks soovituseks see, et tuleb oma asutuse/ettevo\u0303tte to\u0308o\u0308tajatele selgelt ja ausalt kommunikeerida, mis eesma\u0308rgil a\u0308riprotsesse kaardistatakse ning kas ja kuidas see hakkab tulevikus nende to\u0308o\u0308d mo\u0303jutama. Tavaliselt vo\u0303ib selline kaardistus ja tuleviku a\u0308riprotsesside disainimine kaasa tuua muudatusi to\u0308o\u0308tajate to\u0308o\u0308u\u0308lesannetest vo\u0303i vajadust uusi oskusi omandada. Ko\u0303ik sellised nu\u0308anssid tuleks to\u0308o\u0308tajatele kindlasti kommunikeerida, siis nad teavad, mida oodata. Lo\u0303ppude lo\u0303puks on igal to\u0308o\u0308tajal vaja aru saada, mida ta vo\u0303idab vo\u0303i kaotab antud a\u0308riprotsesside kaardistusega."}, {"text_idx": "#000072", "text": "A\u0308riprotsesside kaardistamise projekti alguses on kommunikatsioon oluline ka selleks, et meelestada to\u0308o\u0308tajaid koosto\u0308o\u0308le. Oluline on siin see, et nimetatud kommunikatsioon tuleks ettevo\u0303tte/asutuse juhi poolt. See annab to\u0308o\u0308tajatele signaali, et antud kaardistus on ka juhi jaoks oluline ning nad saavad aru, et kui aitavad projektil o\u0303nnestuda, toob see mingit kasu ka ettevo\u0303tte/asutuse jaoks."}, {"text_idx": "#000073", "text": "Kaasamine on u\u0308ks viis so\u0303lmida kokkuleppeid"}, {"text_idx": "#000074", "text": "Ko\u0303ige suurem viga, mida tehakse a\u0308riprotsesside kaardistamisel on see, et antud a\u0308riprotsessiga seotud osapooltelt ei ku\u0308sita sisendit. Millegipa\u0308rast arvatakse end teadvat, kuidas teised inimesed to\u0308o\u0308d teevad ja millised probleemid neil hetke a\u0308riprotsessis esinevad. Seda tehakse ilmselt aja sa\u0308a\u0308stmiseks vo\u0303i selleks, et saaks kiiresti kaardistamise projektiga edasi liikuda. Sest kui tegemist on suurte ja keeruliste a\u0308riprotsessidega, siis vo\u0303ib neid kaasamist vajavaid osapooli olla pa\u0308ris palju."}, {"text_idx": "#000075", "text": "Selline mitte-kaasamine tekitab to\u0308o\u0308tajates ko\u0303rvaleja\u0308etuse tunde ning see on ja\u0308llegi u\u0308ks po\u0303hjustest, miks vo\u0303ib tekkida vastuseis kaardistamise projektile. To\u0308o\u0308tajatele ja\u0308a\u0308b mulje, et tegelikult ei hoolita sellest, kuidas nemad antud protsessis toimetavad ning millised on nende probleemid/mured."}, {"text_idx": "#000076", "text": "Vo\u0303ib u\u0308sna kindel olla, et need osapooled, keda ei kaasata protsessi kaardistamise faasis, ei ole valmis ka antud protsessile omapoolset kinnitust andma (isegi kui see kajastab nende tegevusi ja vastutusi u\u0308pris asjakohaselt). Nad leiavad ku\u0308ll ja veel po\u0303hjendusi, miks ei saa antud protsessi kinnitada. Selline trots tekibki mitte-kaasamise tagaja\u0308rjel."}, {"text_idx": "#000077", "text": "Seega oleks nimetatud vastuseisu va\u0308ltimiseks mo\u0303istlik vo\u0303tta see aeg ja kaasta ko\u0303iki a\u0308riprotsessiga seotud osapooli. See vo\u0303ib toimuda nii, et antud a\u0308riprotsess on a\u0308ra modelleeritud ja siis valideeritakse see seotud osapooltega la\u0308bi. Kindlasti a\u0308rge valideerimist korraldage nii, et saadate seotud osapooltele protsessimudelid ja palute neil need iseseisvalt la\u0308bi to\u0308o\u0308tada. Ko\u0303ige efektiivsem on valideerimist la\u0308bi viia koosoleku/to\u0308o\u0308toa vormis, mille raames saate anda omaltpoolt protsessi kohta ta\u0308iendavaid selgitusi."}, {"text_idx": "#000078", "text": "Kaasamine on u\u0308ks muudatuste juhtimise to\u0308o\u0308riistadest"}, {"text_idx": "#000079", "text": "Iga a\u0308riprotsessi kaardistus ja selle pinnalt tuleviku a\u0308riprotsesside disainimine toob endaga kaasa mingit laadi muudatusi. Need vo\u0303ivad olla muudatused ettevo\u0303tte/asutuse to\u0308o\u0308korralduses vo\u0303i siis hoopiski to\u0308o\u0308metoodikas (ehk selles, kuidas to\u0308o\u0308d tehakse)."}, {"text_idx": "#000080", "text": "Misiganes muudatuste juhtimise raamatu te lahti lo\u0308o\u0308te, siis na\u0308ete, et igal pool ro\u0303hutatakse to\u0308o\u0308tajate kaasamise ning neile vo\u0303imalikult selge ja asjakohase info jagamise olulisust. Ta\u0308pselt sama kehtib igas a\u0308riprotsesside kaardistamise projektis \u2013 inimesi on vaja hoida informeerituna, neile on vaja selgitada, mis eesma\u0308rgil midagi tehakse, mis selle tegevuse to\u0303ttu paremaks muutub ning kuidas see neid puudutab."}, {"text_idx": "#000081", "text": "Muudatuste juurutamisel on oluline oma to\u0308o\u0308tajatega aktiivselt suhelda, et aru saada, millised mured neil konkreetse muudatusega seoses tekivad. Sellest infost la\u0308htuvalt on vaja mo\u0303elda, kuidas oma to\u0308o\u0308tajaid toetada. Vahel vo\u0303ib see toetus seisneda lihtsalt to\u0308o\u0308taja julgustamises, vahel vo\u0303ib ta ko\u0303rvale vajada mentorit vms. Igaljuhul a\u0308rge ja\u0308tke oma to\u0308o\u0308tajaid oma muredega u\u0308ksi ning proovige aktiivselt neile muudatuste juurutamise ka\u0308igus tuge pakkuda!"}, {"text_idx": "#000082", "text": "Koosto\u0308o\u0308s IT koolitusega olen la\u0308bi viimas a\u0308riprotsesside kirjaoskuse teemalist koolitust \u2013 Koolituse teisel pa\u0308eval puudutame ka a\u0308riprotsesside juurutamise, sh muudatuste juhtimise teemasid."}, {"text_idx": "#000083", "text": "Ko\u0303ik teed viivad a\u0308riprotsesside kaardistusteni"}, {"text_idx": "#000084", "text": "Kui ko\u0303nekeeles on u\u0308tlus \u201cKo\u0303ik teed viivad Rooma\u201d, siis a\u0308rimaastikul vo\u0303iks olla u\u0308tlus \u201cKo\u0303ik teed viivad a\u0308riprotsesside kaardistuseni\u201d. Ka\u0308esolevas blogipostituses annan u\u0308levaate a\u0308riprotsesside olulisusest ettevo\u0303tte/asutuse vaatevinklist. Antud postituse jaoks sain inspiratsiooni Michael Foxi vastavasisulisest LinkedIn-i postitusest. Olen a\u0308riprotsesside kaardistuseni jo\u0303udmise teekonna kohta koostanud otsustuspuu, mis visualiseerib seda, et lo\u0303puks on ettevo\u0303ttel/asutusel mingis kontekstis ikkagi oluline aru saada ja kaardistada oma a\u0308riprotsesse. Olgugi, et ta seda alguses ei pruugi tajuda ega oska seda vajadust kuidagi a\u0308riprotsessidega seostada."}, {"text_idx": "#000085", "text": "5 ko\u0303ige enam a\u0308riprotsessides esinevat probleemi"}, {"text_idx": "#000086", "text": "Erinevaid a\u0308riprotsesse pidevalt kaardistades ja analu\u0308u\u0308sides, hakkad paratamatult ma\u0308rkama mustreid protsessides esinevate probleemide osas. Ka\u0308esolevas postituses tahangi va\u0308lja tuua enda kogemuse pinnalt a\u0308riprotsessides enim esinevad probleemid."}, {"text_idx": "#000087", "text": "Millist rolli ma\u0308ngivad a\u0308riprotsessid infosu\u0308steemide arendamisel?"}, {"text_idx": "#000088", "text": "Selle aasta viimases blogipostituses keskendun sellele, miks on infosu\u0308steemide arendamisel vo\u0303tmeta\u0308htsusega a\u0308riprotsesside kaardistamine ja nendest arusaamine. Olen viimastel aastatel erinevates arendusprojektides osaledes korduvalt saanud kinnitust, et misiganes teenuste, toodete ja su\u0308steemide arendamisel on va\u0308ga-va\u0308ga oluline arusaam justnimelt kasutaja a\u0308riprotsessidest. Samuti olen kinnitust saanud sellele, et mida po\u0303hjalikum arusaam on tellijal vo\u0303i mida paremini arenduspartner endale selle arusaama tekitab, siis seda parem ja eesma\u0308rgipa\u0308rasem on ka loodav lahendus."}, {"text_idx": "#000089", "text": "Miks on lu\u0308u\u0308sid a\u0308riprotsessides ta\u0308htsad ja kuidas neid o\u0303igesti kasutada?"}, {"text_idx": "#000090", "text": "Nagu eelmises postituses mainisin, siis on lu\u0308u\u0308sid (ingl. gateway) a\u0308riprotsessides va\u0308ga olulised elemendid ja seepa\u0308rast tuleb neid ka mudelites otstarbekalt kasutada. Miks on siis lu\u0308u\u0308sid ikkagi olulised? Eks ikka selleks, et suuta vo\u0303imalikult reaalelu la\u0308hedasi situatsioone modelleerida. Pa\u0308riselus ei ole ka meie tegevused sirgjoonelised, vaid sisaldavad va\u0308hemal vo\u0303i rohkemal ma\u0308a\u0308ral erinevaid otsustuskohti. Otsutuskohad, mida protsessimudelites modelleeritaksegi lu\u0308u\u0308side kaasabil, omakorda defineerivad protsessi edasise ka\u0308igu ja loogika."}, {"text_idx": "#000091", "text": "Protsessimudelite kujundamine ja viimistlemine vo\u0303ib kogu suures modelleerimise \u201cmo\u0308llus\u201d tunduda triviaalne, kuid tegelikkuses on see va\u0308ga oluline samm suurendamaks protsessimudelite arusaadavust ja loetavust. Antud blogipostituses tutvustan just protsessimudelite kujundamisega seotud soovitusi."}, {"text_idx": "#000092", "text": "Kuidas saab a\u0308riprotsessidest kasu a\u0308rianalu\u0308u\u0308tik?\nEttevo\u0303tte va\u0308a\u0308rtusahel \u2013 mis see on ja miks see oluline on?\nJuurpo\u0303hjuse analu\u0308u\u0308s II \u2013 miks klient ei saa seda, mida tal vaja on?\nJuurpo\u0303hjuse analu\u0308u\u0308s I \u2013 miks klient ei saa seda, mida tal vaja on?\nMiks on oluline kaasata ko\u0303iki seotud osapooli a\u0308riprotsesside kaardistamisse?"}]